Saupami wontên Wêlandi kesah kajêngipun piyambak. Adêdolan dhatêng siti dhusun-ingadhusun. Ing pundi-pundi gênipun asipêng, inggih têtiyang siti dhusun ingkang kasipêngan wau punika, sami angrêksaa, saupami kaecal-ecalan kapandungan. Punapadene katiwasan kabegalan kasêbrotan wontên ing margi, mênggah tatêmpahipun katribaga, kadosa tindakipun tiyang Jawi kang kaecal-ecalan. Ingkang sami alampah grami, ananging mawia kasupaosan. Ing kalih-kalihipun. Dene Wêlandi supaosipun mênawi angrubagini, dene têtiyang siti dhusun mênawi wit saking pandamêlipun.
